
      mr.Deneš Šoja


Sukladno članku 35.b. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13) i članku 50. Statuta Općine Kneževi Vinogradi (Službeni glasnik 3/13), dostavljam Općinskom vijeću

IZVJEŠĆE O RADU

OPĆINSKOG NAČELNIKA

OPĆINE KNEŽEVI VINOGRADI

ZA PERIOD: srpanj-prosinac2014.

I.
UVODNI DIO


Člankom 44. Zakona o lokalnoj i područnoj (regionalnoj) samoupravi (''Narodne novine'' br. 33/01., 60/01. i 129/05. 109/07., 125/08.,36/09. 150/11, 144/12, 19/13), utvrđeno je da općinski načelnik obavlja izvršne poslove lokalne samouprave. Sukladno članku 48.spomenutog Zakona općinski načelnik:

· priprema prijedloge općih akta, 
· izvršava ili osigurava izvršavanje općih akata predstavničkog tijela, 
· usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad, 
· upravlja i raspolaže nekretninama i pokretninama u vlasništvu jedinice lokalne,
· kao i njezinim prihodima i rashodima, u skladu sa zakonom i statutom, 
· te obavlja i druge poslove utvrđene statutom, 
· odlučuje o stjecanju i otuđivanju pokretnina i nekretnina jedinice lokalne,odnosno područne (regionalne ) samouprave čija pojedina vrijednost ne prelazi 0,5%  iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, a najviše do 1.000.000 (jedan milijun) kuna, te ako je stjecanje i otuđivanje nekretnina i pokretnina planirano u proračunu, a  stjecanje i otuđivanje pokretnina i nekretnina provedeno u skladu sa zakonskim propisima, 
· obavlja i druge poslove utvrđene statutom.


U izvještajnom razdoblju općinski načelnik Općine Kneževi Vinogradi u okviru svog djelokruga:

· obavljao je izvršne poslove iz samoupravnog djelokruga općine koji su mu povjereni zakonom, 
· utvrđivao je prijedloge općih akata koje donosi Općinsko  vijeće, 
· davao mišljenje o prijedlozima odluka i drugih akata koje Općinskom vijeću upute drugi ovlašteni predlagači, 
· izvršavao i osiguravao izvršavanje općih akata općinskog vijeća, prostornih i urbanističkih planova te drugih akata Općinskog vijeća, 
· upravljao nekretninama i pokretninama u vlasništvu Općine kao i prihodima i rashodima Općine, 
· utvrdio prijedlog godišnjeg proračuna Općine, 
· usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, 
· te obavljao i druge poslove u skladu sa zakonom, statutom Općine i aktima Vijeća.


Provedbu navedenih zadaća, općinski načelnik je ostvarivao i na brojnim sastancima i konzultacijama, radnim dogovorima, kroz djelovanje radnih tijela, kroz aktivnosti načelnika, zamjenika načelnika, kao i kroz rad Jedinstvenog upravnog odjela Općine i Vlastitog komunalnog pogona.

II.
 DJELOVANJE OPĆINSKOG NAČELNIKA

Djelovanje Općinskog načelnika odvijalo se  kroz rad Jedinstvenog upravnog odjela koji i tehnička osnova rada Općinskog načelnika, te u komunalnom smislu kroz rad Vlastitog komunalnog pogona. Ukupno je u radu u 2014.godini riješeno:  971 neupravnih predmeta (postupaka) i 1228 upravnih predmeta (postupaka).
1.
U području financija 

Općinski načelnik je u izvještajnom razdoblju inicirao i nadzirao poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i područnoj (regionalnoj) samoupravi, Zakonom o financiranju jedinica lokalne i područne (regionalne) samouprave, Zakonom o proračunu i Statutom Općine Kneževi Vinogradi.

U izvještajnom razdoblju ostvarene su pomoći i to:

· kapitalne pomoći iz državnog proračuna u iznosu od 3.102.176,92 kn (Hrvatske ceste, Ministarstvo turizma, Ministarstvo regionalnog razvoja i fondova EU, Fond za zaštitu okoliša i energetsku učinkovitost),

· kapitalne pomoći iz županijskog proračuna 369.584,34 kuna za modernizaciju i rekonstrukciju Županijske ceste u dijelu ulice S.Miletića;
· kapitalna pomoć od međunarodnih organizacija za provedbu projekta Green way u iznosu od 303.561,40 kn;
· tekuće pomoći iz državnog proračuna 446.068,68 kuna, 
· tekuće pomoći iz županijskog proračuna za Gator festival u iznosu od 5.000,00 kuna;
· pomoć HZZ-a 112.769,64  kn.
Radi povećanja prihoda Općine, u drugom polugodištu 2014. godine oročena su sredstva kod Hypo banke  u iznosu od 3.200.000,00 kn,  te je tako Općina ostvarila prihod od kamata u iznosu od 60.232,37  kuna.

U izvršavanju Proračuna Općine uz pozitivno mišljenje koordinacionog tijela (op.načelnik, zamj.op.načelnika,  predsjednik i zamjenik predsjednika općinskog vijeća i predstavnika JUO) Općinski načelnik razmatrao je zamolbe fizičkih i pravnih osoba, te donosio zaključke  u povodu istih i to:

1. KUD-u „Živojin Žika Mandić“ odobrena je dodatna potpora u iznosu od 500,00 kn za održavanje trodnevne manifestacije;
2. Udruzi „Glasnici istine“ odobrena je potpora u iznosu od 200,00 kn za održavanje memorijalnog maratona;

3. Udruzi žena „Izvor“ odobrena je dodatna potpora u iznosu od 1.000,00 kn za obilježavanje Međunarodnog dana starih osob;

4. KUD-u Jožef Atila iz Zmajevca odobrena je dodatna potpora u iznosu od 5.000,00 kn kao organizatoru Vinskog maratona;

5. Udruzi Roma Baranje odobreno je u dva navrata po 500,00 kn za izdavanje knjige i za paketiće za djecu;
6. Udruzi Opus film odobrena je potpora za snimanje filma u iznosu od 500,00kn.

2. U području urbanizma, graditeljstva, komunalnog gospodarstva i zaštite okoliša

Kao načelnik obavljao je redovne djelatnosti vezane uz osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslove koji se odnose na skrb i unapređivanje okoliša.


Na području Općine Kneževi Vinogradi nastavljeni su veliki infrastrukturni projekti započeti u 2013.godini i prvoj polovici 2014.:

· Izgradnja i rekonstrukcija ulice S.Miletića, koje radove izvodi tvrtka Gradnja d.o.o.;
· Rekonstrukcija Doma kulture u Kneževim Vinogradima – dijela kulturnog centra, koje radove izvodi tvrtka „Modular“ d.o.o.,
· Projekt Green way;

· radovi na izgradnji kanalizacije i priključaka u Kneževim Vinogradima od strane Baranjskog vodovoda i tvrtke Vodovod Osijek;
· izgradnja parkinga u Karancu, koje radove izvodi tvrtka Binder d.o.o.

· radovi na zamjeni i modernizaciji filtera SRC Bazeni Kneževi Vinogradi od strane tvrtke Vodotehnika d.d. Zagreb.
kao i manji komunalni zahvati, sadnja zelenila, uređenje dječjih igrališta.

U upravnom postupanju JUO iz područja urbanizma, graditeljstva, komunalnog gospodarstva i zaštite okoliša  u 2014.provedeno je ukupno 483 upravnih postupaka, te izdano:

· 146 rješenja u postupku naplate naknade za legalizaciju bespravno izgrađenih objekata;

· 95  rješenja o utvrđivanju obveze naplate komunalne naknade;

· 51 rješenja o utvrđivanju obveze komunalnog doprinosa;

· 93 rješenja o utvrđivanju obveza grobne naknade;

· 98 rješenja u postupku provođenja nadzora nad provedbom Odluke o komunalnom redu i korištenja javnih površina.

3. U području gospodarstva


U drugoj polovici 2014.godini također su nastavljeni projekti u kojima učešće ima i Osječko-baranjska Županija, kao što su:

1. sufinanciranje uređenja kanalske mreže,
2. subvencija kamata,
3. subvencija obrane od ledotuče,
4. analiza tla.

Realizirana je jedna pomoć u gospodarstvu za otvorenje trg.dr,. i obrta i to u iznosu od 5.000,00 kuna za „Ciceron“ d.o.o. vl. Danijela Čegrlja iz Kneževi Vinograda. 
4. U području odgoja i obrazovanja, predškolskog odgoja i osnovnog školstva


S obzirom da je Dječji vrtić osnovan kao javna ustanova u 100 % vlasništvu Općine Kneževi Vinogradi, skrb o njegovom funkcioniranju u potpunosti ima Općina.


U vrtiću ima uposleno 10 djelatnika, od kojih je 7 odgajateljica.


Obezbjeđeno  je funkcioniranje svih dječjih vrtića i to: 3 vrtića rade kao poludnevni, od toga 2 vrtića na mađarskom jeziku, te 1 vrtić (Kneževi Vinogradi) koji radi i kao poludnevni i kao cjelodnevni.


Što se tiče osnovnog školstva, iako isti nije u nadležnosti jedinica lokalne samouprave,  Općine Kneževi Vinogradi skrbi o određenim standardima – uređenja okoline škole, provođenju određenih manifestacija i sl.

Također je značajno učešće u prijevozu učenika srednjih škola, gdje Općina sufinancira svim učenicima kartu u iznosu od 50,00 kn mj.

Općina je u 2014. sufinancirala i dodatno prijevoz djece iz Mirkovca i iz Dvorca I. koji nemaju organizovani prijevoz i to na način da je odobrena pomoć za dvoje roditelja u iznosu od 500,00 kn mjesečno i to za Anđelka Beljak iz Dvorac I. i Ernesta Balaža iz Mirkovca.

5. U području kulture, športa, vatrogastva i civilne zaštite

Sukladno Proračunskim sredstvima provode se projekti javnih potreba u športu i kulturi, a najčešće se to odnosi na direktne pomoći iz proračuna.


Značajni nositelji kulturnih i društvenih događanja jesu lokalna kulturna umjetnička društva, kao organizatori godišnjih koncerata i seoskih priredbi, a koje Općina sufinancira u Proračunu (vašari u Karancu, Čvarak fest, Dan sela Zmajevca, Vinski maraton i sl).


DVD na području Općine organizirana su i pokrivaju cijelo područje Općine, također je organizirana i služba zaštite i spašavanja. Osigurana je nabavka navalnog vozila za DVD Kneževi Vinogradi. 


Za daljnji razvoj DVD, DVD-u Kneževi Vinogradi odobrena su i doznačena namjenska sredstva u iznosu od 70.000,00 kn za kupovinu vozila – za prijevoz vatrogasaca.
6. U području socijalne skrbi


Sagledavajući teško gospodarsko stanje i sve teže socijalne prilike, Općina nastoji temeljem socijalnog programa osigurati barem minimalna sredstva za podmirenje troškova. U 2014.godini socijalnim programom za isplatu naknada za troškove stanovanja bilo je obuhvaćeno 40 korisnika, te je od srpnja do prosinca isplaćeno 23.549,68 kuna pomoći naknade za stanovanje.
Obiteljima Stojadinović iz Kn.Vinograda i obitelji Babarci iz Kotline, kao teškim soc.slučajevima isplaćeno je po 300,00 kn kao pomoć za sahranu. Za troškove liječenja Tot Đusiju, Šuba Ljubici (za supruga) i Martić Vinku (za sina) i Ninić Andriji isplaćeno je po 500,00 kn za troškove liječenja.
Ništa manje značajna je i isplata božićnica umirovljenicima i socijalno ugroženima čija primanja ne prelaze iznos od 1.100,00 kn mjesečno, za što su ostvarili pomoć u iznosu od 200,00 kn. Ukupno je isplaćeno 313 potpora u ukupnom iznosu od 62.600,00 kuna.
7. Protokolarne obveze

Kako bi se svi zacrtani zadaci uspješno realizirali, osim sredstava i angažmana unutar same Općine, potrebno je uključiti i predstavnike s najviše državne i županijske razine.

U drugoj polovici 2014. u posjeti Općine bio je dva puta Župan Osječko-baranjske Županije dr.sc.Vladimir Šišljagić, i to:

· posjećujući Vinski maraton, te

· zajedno s suradnicima (pročelnicima upravnih odjela) na otvorenju i stavljanju u funkciju ceste Ul.S.Miletića Kn. Vinograda, kada su ujedno zajednički postignuti dogovori oko  razvoja gospodarstva i infrastrukture na području Općine, te daljnja ulaganja u obrazovanje i društvene djelatnosti na ovom području.

Značajni su posjeti Općinskog načelnika Ministarstvu turizma, Fondu za zaštitu okoliša i Ministarstvu regionalnog razvoja i fondova EU, koji su u 2014.godini odobrili značajne potpore za izgradnju infrastrukture. Također u provedbi Zakona o poljoprivrednom zemljištu česti su kontakti s Agencijom za poljoprivredno zemljište
Također značajna je suradnja s načelnicima i upravama jedinica lokalne samouprave (općina i grada) u našem okruženju.
Krajem 2014.godine odobren nam je projekt „Podrška manjinskim zajednicama u očuvanju elemenata identiteta manjinskih zajednica - u govoru i pismu“, koji zajednički financiraju „Vijeće Europe“ i „Europska unija“, te su predstavnici Općine krajem godine boravili u Skoplju na I.regionalnoj konferenciji „Zaštita manjina u jugoistočnoj Europi“.
III.
ZAKLJUČAK

Podneseno Izvješće o radu općinskog načelnika Općine Kneževi Vinogradi za razdoblje od 1. srpnja do 31. prosinca 2014 godine sadrži prikaz poslova i zadataka iz nadležnosti Općinskog načelnika kao izvršnog tijela Općine Kneževi Vinogradi.
Općinski načelnik uz stručnu, administrativnu i tehničku potporu  Jedinstvenog upravnog odjela Općine Kneževi Vinogradi, a u okviru financijskih mogućnosti planiranih Proračunom, nastojao je u izvještajnom razdoblju obavljati poslove iz svoje nadležnosti na način koji će osigurati uvjete za što kvalitetnije zadovoljavanje lokalnih potreba mještana Općine Kneževi Vinogradi, te je s toga nastojao odgovorno i kvalitetno ispuniti svoju obvezu vođenja izvršnih poslova Općine Kneževi Vinogradi kao jedinice lokalne samouprave.
S obzirom da Općinski načelnik svoju funkciju obavlja volonterski, za operativno i uspješno izvršavanje najvećeg dijela zadataka iz djelokruga načelnika potrebno je odati priznanje zamjeniku općinskog načelnika, koji obnaša dužnost profesionalno – naravno uz pomoć radnika Jedinstvenog upravnog odjela i Vlastitog komunalnog pogona, kao i zamjenicima iz reda nacionalnih manjina, koji uz poslove povjerene Zakonom, obavljaju i ostale povjerene im poslove, a vezane za probleme nacionalnih manjina na području Općine.

